अविनाश बोहरा

अविनाश बोहरा (जन्म ३० जुलाई १९९७) एक नेपाली क्रिकेट खेलाडी हुन्। उनी दायाँ हाते ब्याट्सम्यान हुन् जसले दाहिने हात मध्यम गतिमा बलिङ गर्छन्। बोहराको जन्म सल्यानमा भएको थियो। बाल्यकालमा उनी सधैँ सेनामा भर्ती हुन चाहन्थे। तर, आर्मीको ट्रायलमा सफल हुन नसकेपछि उनले नेपालगन्ज यू–१९ क्रिकेट टोलीको प्रतिनिधित्व गर्दै क्रिकेट यात्रा सुरु गरे। उनले २०१४ राष्ट्रिय यू १९ क्रिकेट प्रतियोगितामा नेपालगन्जका लागि दुई खेलमा सात विकेट (बैतडी विरुद्ध तीन र वीरगन्ज विरुद्ध चार) हानेका थिए र यसले क्रिकेटलाई करियरको विकल्पको रूपमा छनौट गर्न थप आत्मविश्वास दिएको उनको विश्वास छ।

सन्दर्भ सामग्रीहरू

श्रेणी:सन् १९९७ मा जन्म
श्रेणी:जीवित मानिसहरू
श्रेणी:नेपाली क्रिकेट खेलाडीहरू
श्रेणी:सल्यान जिल्लाका मानिसहरू